# **DECIZIA ETAPEI DE ÎNCADRARE**

## Nr. 00 din 00.00.2018

Proiect

Ca urmare a solicitării de emitere a acordului de mediu adresate de **Comuna Hereclean**, cu sediul în comuna Hereclean, satul Hereclean, nr. 27/A, jud. Sălaj, înregistrată la APM Salaj cu nr. 3420/18.06.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 13.08.2018, că proiectul: ***Modernizare drum de exploatație agricolă DE18; KM 0+00-0+675 și KM 1+215-1+640, com. Hereclean*,** propus a fi amplasat în comuna Hereclean, str. intravilan/extravilan, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 13 lit a);

b) Caracteristicile proiectului:

b1) mărimea proiectului: Prin proiect se propune turnarea unui strat drenant din balast, un strat din piatră spartă şi aplicarea unor îmbrăcăminţi din mixtură asfaltică, în vederea îmbunătăţirii condiţiilor de circulaţie rutieră a utilajelor cu tracţiune animală şi a utilajelor agricole de orice tip.

Tronsonul supus modernizării se suprapune peste traseul actual al drumului de exploatație agricolă existent pe o lungime de 1100 m, astfel de la KM 0+00-0+675 si km 1+215-1+640.

Modernizarea drumului de exploatație agricolă DE18 pe o lungime de 1100 m, se va realiza astfel:

- km 0+00-0+675 = 675 m

- km 1+215-1+640 = 450 m

**Total = 1100 ml**

Suprafata totală afectată de lucrările de modernizare a drumului este de 7700 mp.

Prin lucrările propuse nu se vor ocupa suprafețe suplimentare de teren, înafara amprizei actuale ale acestuia, astfel încât să nu existe expropieri din proprietate privată. Traseul în plan al drumului urmăreşte în general traseul existent, dar în condiţiile prevăzute de reglementările tehnice în vigoare cu privire la amenajarea în plan a curbelor.

Sistemele de scurgere existente în zona drumului (numai pe un flanc sau pe ambele flancuri) sunt alcătuite din șanțuri și rigole, de pământ în principal, sau protejate cu beton. S-a proiectat șanțuri din pământ în lungime totală de 1600 m.

Pe sectorul de drum studiat s-au putut identifica un număr de un podeț tubular, având un diametru între 600 mm, la poziția km 0+605 a cărui stare tehnică este în general bună, care va fie prelungit cu 2,5 m.

S-a proiectat un podeț tubular cu diametrul de 600 și lungimea de 5m la km 0+180 m.

b2) cumularea cu alte proiecte: nu este cazul;

b3) utilizarea resurselor naturale: nu este cazul;

b4) evacuarea apelor uzate: nu este cazul;

b5) producţia de deşeuri: conform Legii nr. 211/2011(r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier constă în: organizarea de şantier se va face în cadrul incintei studiat și constă în depozitări temporare de materiale şi asigurarea mijloacelor umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: comuna Hereclean, str. intravilan/extravilan, jud. Sălaj.

c1) utilizarea existentă a terenului: conform certificatului de urbanism nr. 78/05.06.2018 emis de Primăria Comunei Hereclean, drumul propus pentru modernizare aparține domeniului public și se află situat în intravilanul și extravilanul comunei Hereclean, conform PUG;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

a). Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

c).Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

d). Respectarea prevederilor actelor/avizelor emise de alte autorităţi pentru prezentul proiect.

e). Realizarea reţelelor de canalizare etanşe pentru a preveni poluarea solului şi a pânzei freatice.

f). Respectarea prevederilor Ord. 119/2014, privind nivelul de zgomot.

g). Înterzicerea depozitării direct pe sol a deşeurilor sau a materialelor cu pericol de poluare.

h). Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 13.08.2018 au fost solicitate următoarele acte/avize:

- ....................;

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr. ing. Aurica GREC**

**Şef serviciu Avize, Acorduri, Autorizații,**

**ing. Gizella Balint**

Întocmit,

cons. Hajnalka Mate - György